
പാഠം അവതരിപ്പിക്കൽ
തുടക്കം
ഇനിപ്പറയുന്ന കഥ ഉപയോഗിക്കുക, അല്ലെങ്കിൽ സ്വന്തമായി ഒന്ന് ഉണ്ടാക്കുക: മൂസയും ഖമീസും സഹോദരന്മാരായിരുന്നു. മൂസയ്ക്ക് താൻ ഉണ്ടാക്കിയ ഒരു മനോഹരമായ കാർ ഉണ്ടായിരുന്നു. ഖമീസിന് അത് വേണമായിരുന്നു. മൂസ അത് വച്ച് കളിക്കാൻ അവനെ അനുവദിച്ചില്ല. അവർ ആ കാറിനെച്ചൊല്ലി തർക്കിക്കാനും ഏറ്റുമുട്ടാനും തുടങ്ങി. അവരുടെ അമ്മ അവരെ പിടിച്ചുമാറ്റേണ്ടി വന്നു. രണ്ടുപേർക്കും ഒരേ കാർ തന്നെ വേണമായിരുന്നു.
ഇന്നത്തെ പഠിപ്പിക്കലിലെ പ്രധാന കാര്യങ്ങൾ
1.	ബൈബിളിലും തർക്കിച്ച രണ്ടു സഹോദരന്മാർ ഉണ്ടായിരുന്നു. അവർ വെറും സഹോദരന്മാരല്ല, ഇരട്ടകളായിരുന്നു. അവരുടെ പേരുകൾ ഏശാവും യാക്കോബും (ഉല്പ 25:24-26). അവർ യിസ്ഹാക്കിന്റെ പുത്രന്മാരായതിനാൽ അബ്രാഹാമിന്റെ പൗത്രന്മാരാണെന്ന് വിശദീകരിക്കുക.
2.	ഉല്പത്തി 25:21-26 നിങ്ങളുടെ സ്വന്തം വാക്കുകളിൽ പറയുക. ഈ രണ്ടു കുഞ്ഞുങ്ങൾ ജനിക്കുന്നതിനു മുമ്പുതന്നെ പരസ്പരം പോരാടി. ഏശാവ് മൂത്തവനായിരുന്നു (വാ. 25, 27). യാക്കോബ് രണ്ടാമനായി ജനിച്ചു (വാ. 26-27). ഈ വീട്ടിൽ ഭിന്നത (എതിർചേരികൾ) ഉണ്ടായിരുന്നു; അതിനാൽ അത് സന്തോഷമുള്ള ഒരിടമായിരുന്നില്ല (വാ. 28).
3.	29-34 വാക്യങ്ങളിലെ കഥ പറയുക. “ജ്യേഷ്ഠാവകാശം” എന്നാൽ എന്താണെന്ന് കുട്ടികൾ മനസ്സിലാക്കി എന്ന് ഉറപ്പാക്കുക.
ഏശാവ് വയലിൽ നിന്ന് വല്ലാതെ വിശന്നു വന്നു; ഉടനെ എന്തെങ്കിലും കഴിച്ചില്ലെങ്കിൽ ചത്തുപോകുമെന്ന് അവനു തോന്നി. യാക്കോബ് പാചകം ചെയ്യുകയായിരുന്നു; അതിന് നല്ല മണം ഉണ്ടായിരുന്നു. ചിത്രം 1 കാണിക്കുക. എന്നാൽ പകരമായി ഏശാവ് തന്റെ ജ്യേഷ്ഠാവകാശം തരുമെങ്കിൽ മാത്രമേ യാക്കോബ് ഏശാവിന് ഭക്ഷണം കൊടുക്കൂ. ജ്യേഷ്ഠാവകാശം ആദ്യജാതനായ പുത്രന്റെ അവകാശമായിരുന്നു. ഏശാവിന് കുടുംബത്തിൽ ആ പ്രത്യേക സ്ഥാനം നൽകിയത് ദൈവമാണ്, എന്നാൽ ഇപ്പോൾ ഏശാവ് ഭക്ഷണത്തെക്കുറിച്ചു മാത്രമേ ചിന്തിച്ചുള്ളൂ. അവന് വിശന്നു; ആദ്യജാതൻ എന്ന നിലയിൽ ലഭിക്കുമായിരുന്ന അനുഗ്രഹത്തേക്കാൾ അവൻ അതിനെ വിലമതിച്ചു. മറുവശത്ത്, യാക്കോബ് തനിക്ക് അവകാശപ്പെടാത്തത് ആഗ്രഹിച്ചു. വിശപ്പടക്കാൻ ഏശാവ് തന്റെ ജ്യേഷ്ഠാവകാശം വിറ്റുകളഞ്ഞു.
മനഃപാഠ വാക്യം ഹൃദിസ്ഥമാക്കൽ
കഥയോടുള്ള നമ്മുടെ പ്രതികരണം
ചോദ്യം: “ഏശാവും യാക്കോബും തങ്ങൾ ചെയ്ത എല്ലാറ്റിലും ദൈവത്തെ നിനച്ചോ? അതായത്, ദൈവം തങ്ങളോട് എന്തു ചെയ്യാൻ ആഗ്രഹിക്കുന്നു എന്ന് ചോദിക്കാൻ അവർ ഓർത്തോ?”
ഉത്തരം: “ഇല്ല, അവർ ഓർത്തില്ല.”
ഇനിപ്പറയുന്നവ ചെയ്യുമ്പോൾ എന്തു സംഭവിക്കുമെന്നതിനെക്കുറിച്ച് ക്ലാസ്സ് നിർദ്ദേശങ്ങൾ പറയട്ടെ:
a) ദൈവത്തിന്റെ കല്പനകൾ അനുസരിക്കാതിരുന്നാൽ. b) മാതാപിതാക്കളുടെ കല്പനകൾ അനുസരിക്കാതിരുന്നാൽ.
ഇന്നത്തെ മനഃപാഠ വാക്യത്തിലെ ഉപദേശം പിന്തുടരുന്നതാണ് ഏറ്റവും നല്ല വഴി.
മനഃപാഠ വാക്യം ആവർത്തിക്കുക

